A MBE Gyermekmissziós Bizottság pályázatot hirdet a Magyarországi Baptista Egyházhoz tartozó gyülekezetek, egyházkerületek gyermek-missziós feladatainak támogatására

**A pályázat célja:** A Baptista Egyházhoz tartozó gyülekezetetek, egyházkerületek 2021-évi gyermek-táboroztatásának és/vagy vasárnapi iskolai munkához szorosan kapcsolódó költségek támogatása.

**A támogatás felhasználása:** A kapott összeg a táborozással/gyermekek között végzett munkával kapcsolatos kiadásokra használható fel.

A pályázati anyagnak tartalmaznia kell:

* a kitöltött ***Pályázati adatlapot*** (+Támogató nyilatkozatot)
* a programtervet / témavázlatot

**A pályázat benyújtási határideje:** 2021. július 24.

**A pályázat célja:**

* a 2021-ban (november 30-ig) megrendezett (főleg napközis) táboroztatások támogatása, valamint
* a 2021-ban (november 30-ig) végzett gyermekmissziós/vasárnapi-iskolai munkához szorosan kapcsolódó költségek támogatása

Megjegyzés: a pályázat utó-finanszírozásos, így az adott esetben már a korábban megvalósult 2021-évi nyári táborokra is benyújtható

**A pályázatot az alábbi email-re kell elküldeni a megadott határidőre:** [gyemissz@gmail.com](mailto:gyemissz@gmail.com)

**Előnyben részesítjük az alábbi szempontokat:**

* újabb kezdeményezések,
* kisebb gyülekezetek által szervezett, főleg napközis táborok,  
  **de természetesen igyekszünk lehetőleg minden érvényes pályázatot valamilyen formában támogatni**

Az odaítélt támogatások összege alapvetően még függ:

* a táborok jellegétől (ott alvós/napközis),
* a gyermekprogramban (táborok/missziós alkalmak) résztvevők létszámától,
* a tervezett tábor/esemény időtartamától/gyakoriságától,
* egyéb helyi/egyházkerületi adottságoktól, a rendelkezésre álló keretösszegtől, költség-hatékony tervezéstől

Több gyülekezet összefogását kérjük jelezni az adott esetben egymástól függetlenül beadott pályázatok esetén is. A pályázatokat a Gyermekmissziós Bizottság értékeli, és a döntésről a pályázót email-ben értesíti. Az elnyert pályázati összegeket idén is csak a gyülekezet nevére és címére megírt számla alapján tudja az egyház központ majd utalni. Sajnos néhány, egyébként érvényes pályázat támogatására mégsem került sor az elmúlt években, mivel nem küldték be időben a pályázati számlákat/anyagokat.

**Kérjük a beküldési határidőkre jobban odafigyelni!**

Sikeres pályázat esetén a pályázó a kapott összegről, a tábor megvalósulása után, 1 hónapon belül köteles rövid beszámolót írni, valamint a tábori programot/anyagot, valamint a vasárnapi iskolai munkában felhasznált eszközökről történő beszámolót a fenti pályázati címre / email-ben elküldeni.

A pályázati kiírásnak nem megfelelő, hiányosan, vagy a határidő letelte után benyújtott pályázatok nem kerülnek elbírálásra. A nem megvalósított táborokra odaítélt támogatások más táborokra nem használhatók fel, nem vonhatók össze.

Tekintettel a **COVID-19**-járványra, az alábbi linkeken található követelményekkel kapcsolatban minden pályázatra nézve kérjük a felelős nyilatkozatot elküldeni, hogy az alábbiakban előírtaknak megfelelően tervezik és bonyolítják le az alkalmakat:

<https://www.nnk.gov.hu/index.php/koronavirus-tajekoztato/652-tajekoztatas-a-taboroztatas-soran-betartando-jarvanyugyi-megelozo-szabalyokrol?highlight=WyJ0XHUwMGUxYm9yIl0>=

 